Document ID: 32008D0054

ΑΠΌΦΑΣΗ ΤΗΣ ΕΠΙΤΡΟΠΉΣ
της 20ής Δεκεμβρίου 2007
σχετικά με την εκκαθάριση των λογαριασμών ορισμένων οργανισμών πληρωμών στη Γερμανία, στην Ισπανία, στη Γαλλία, στην Ιταλία και στο Λουξεμβούργο σε σχέση με τις δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα «Εγγυήσεων», για το οικονομικό έτος 2004
[κοινοποιηθείσα υπό τον αριθμό Ε(2007) 6532]
(Τα κείμενα στη γερμανική, στην ισπανική, στη γαλλική και στην ιταλική γλώσσα είναι τα μόνα αυθεντικά)
(2008/54/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (1), και ιδίως το άρθρο 7 παράγραφος 3,
Έπειτα από διαβουλεύσεις με την επιτροπή του Ταμείου,
Εκτιμώντας τα ακόλουθα:
(1)
Με την απόφαση 2005/385/ΕΚ της Επιτροπής (2), εκκαθαρίστηκαν για το οικονομικό έτος 2004 οι λογαριασμοί όλων των οργανισμών πληρωμών πλην εκείνων του γερμανικού οργανισμού πληρωμών «Bayern-Umwelt», του ισπανικού οργανισμού πληρωμών «Madrid», του γαλλικού οργανισμού πληρωμών «SDE», του ιταλικού οργανισμού πληρωμών «AGEA» και του λουξεμβουργιανού οργανισμού πληρωμών «Ministère de l’Agriculture».
(2)
Μετά την κοινοποίηση νέων πληροφοριών και τη διενέργεια συμπληρωματικών ελέγχων, η Επιτροπή είναι πλέον σε θέση να λάβει απόφαση σχετικά με την πληρότητα, την ακρίβεια και την ειλικρίνεια των λογαριασμών που έχουν υποβληθεί από το γερμανικό οργανισμό πληρωμών «Bayern-Umwelt», τον ισπανικό οργανισμό πληρωμών «Madrid», τον γαλλικό οργανισμό πληρωμών «SDE», τον ιταλικό οργανισμό πληρωμών «AGEA» και τον λουξεμβουργιανό οργανισμό πληρωμών «Ministère de l’Agriculture».
(3)
Κατά την εκκαθάριση των λογαριασμών των εν λόγω οργανισμών πληρωμών η Επιτροπή πρέπει να λάβει υπόψη τα ποσά που έχουν ήδη παρακρατηθεί από τα ενδιαφερόμενα κράτη μέλη σύμφωνα με την απόφαση 2005/385/ΕΚ.
(4)
Σύμφωνα με το άρθρο 7 παράγραφος 3 δεύτερο εδάφιο του κανονισμού (ΕΚ) αριθ. 1258/1999, η παρούσα απόφαση δεν προδικάζει τις μεταγενέστερες αποφάσεις που θα εγκριθούν από την Επιτροπή, με τις οποίες αποκλείονται από την κοινοτική χρηματοδότηση δαπάνες οι οποίες δεν πραγματοποιήθηκαν σύμφωνα με τους κοινοτικούς κανόνες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι λογαριασμοί του γερμανικού οργανισμού πληρωμών «Bayern-Umwelt», του ισπανικού οργανισμού πληρωμών «Madrid», του γαλλικού οργανισμού πληρωμών «SDE», του ιταλικού οργανισμού πληρωμών «AGEA» και του λουξεμβουργιανού οργανισμού πληρωμών «Ministère de l’Agriculture», όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 2004, εκκαθαρίζονται με την παρούσα απόφαση.
Στο παράρτημα καθορίζονται τα ποσά που πρέπει να ανακτηθούν από καθένα από τα ενδιαφερόμενα κράτη μέλη ή να καταβληθούν σε αυτά κατ’ εφαρμογήν της παρούσας απόφασης.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στο Βασίλειο της Ισπανίας, στη Γαλλική Δημοκρατία, στην Ιταλική Δημοκρατία και στο Μεγάλο Δουκάτο του Λουξεμβούργου.
Βρυξέλλες, 20 Δεκεμβρίου 2007.

Labels: 18
15
4